Diari Oficial de la Generalitat Valenciana


Sumari del DOGV 5846, del 10-09-2008 (2008/9949)

Bases particulars de la unitat d'execució número 2 del sector Batan d'Aparicio.
-------------------------------------------------------------------------------

### Dades del document

Número de DOGV
:   5846

Data del DOGV
:   10-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9949


Data del document
:   01-08-2008

Organisme emissor
:   Ajuntament de l'Alcúdia de Crespins

Tipus de document
:   Bases

Descriptors 

:   * Alcúdia de Crespins, l'
    * administració local
    * pla d'urbanisme

Bases particulars de la unitat d'execució número 2 del sector Batan d'Aparicio. [2008/9949]
El Ple de l'Ajuntament de l'Alcúdia de Crespins, en sessió celebrada el dia 31 de juliol de 2008, va acordar iniciar el procediment per a la gestió indirecta de la unitat d'execució número 2 del sector de sòl residencial Batan d'Aparicio, i va aprovar així mateix les seues bases particulars de programació.
En compliment del que establixen els articles 131 i 132 de la LUV i articles 286, 447 i 448 del ROGTU es procedix a publicar el text íntegre de les bases particulars, fent-se constar que contra l'acte de la seua aprovació es podrà interposar recurs de reposició davant del mateix òrgan que el va dictar, en el termini d'un mes, a comptar de l'endemà de la publicació d'estes bases. El recurs contenciós administratiu es podrà interposar en el termini de dos mesos, a comptar de l'endemà de la publicació o en el supòsit d'haver-se interposat recurs de reposició, a comptar de l'endemà de la notificació de la resolució expressa, o en el termini de sis mesos, comptats a partir de l'endemà de la resolució presumpta del recurs, la qual es produirà pel transcurs d'un mes des de la interposició d'este sense que s'haja notificat resolució expressa.
De conformitat amb el que establix l'article 101.2 de la LUV queden suspesos la tramitació i l'atorgament de llicències i de nous programes en l'àmbit objecte de programació, les determinacions de les quals suposen modificació del règim urbanístic vigent.
L'Alcúdia de Crespins, 1 d'agost de 2008.- L'alcalde: Francisco Javier Sicluna Lletget.
Bases particulars de programació de la unitat d'execució número 2 del sector de sòl residencial Batan d'Aparicio
Base I. Objecte de les bases particulars de programació
Constituïxen l'objecte de les presents bases particulars la regulació de les condicions de caràcter tècnic, jurídic, econòmic i administratiu per a l'adjudicació de la condició d'agent urbanitzador i posterior desplegament i execució del Programa d'Actuació Integrada de la Unitat d'Execució número 2 del sector Batan d'Aparicio del sòl apte per a urbanitzar de l'Alcúdia de Crespins.
En allò no previst en les presents bases s'aplicarà el model de bases generals de programació regulades en l'Annex II del Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat Valenciana (Diari Oficial de la Generalitat Valenciana número 5264, de 23 de maig de 2006).
L'objecte del present contracte s'especifica en l'Annex I, apartat A, d'estes bases particulars.
Base II. Naturalesa jurídica i règim aplicable al contracte per al desplegament i execució del programa
La naturalesa de la relació que lliga l'adjudicatari del programa amb l'Ajuntament de l'Alcúdia de Crespins és la d'un contracte administratiu especial, i en conseqüència el contracte que se subscriga es regirà preferentment per les seues pròpies disposicions que es troben contingudes en:
- Llei Urbanística Valenciana, Llei 16/2005, de 30 de desembre, de la Generalitat Valenciana (d'ara en avant LUV), modificada pel Decret 1/2008, de 27 de juny, del Consell.
- Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell (d'ara en avant ROGTU).
- Bases generals de programació regulades en l'annex II del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell.
- Bases particulars de programació.
Supletòriament s'aplicaran les disposicions contingudes en la normativa de contractes del sector públic, integrada per la Llei 30/2007, de 30 d'octubre, de Contractes del Sector Públic, i particularment les disposicions contingudes en la dita norma per als contractes de servicis, així com les establides en el Reglament General de la Llei de Contractes de les Administracions Públiques aprovat pel Reial Decret 1098/2001, de 12 de desembre -d'ara en avant RGLCAP-, i per les restants disposicions comunitàries i restant normativa contractual que siga d'aplicació.
En cas de contradicció entre els documents contractuals, l'orde de prelació serà el que seguix:
- Bases particulars de programació.
- Bases generals de programació regulades en l'Annex II del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell.
- Contracte per al desplegament i execució del programa d'actuació integrada.
Base III. Ordenació urbanística vigent
L'àmbit objecte del present programa coincidix amb la unitat d'execució número dos del sector Batan d'Aparicio del terme municipal de l'Alcúdia de Crespins.
L'ordenació de l'esmentat sector, tant la detallada com l'estructural, es troba continguda en el pla parcial del referit sector i el seu corresponent annex d'homologació, instruments aprovats definitivament per la Comissió Territorial d'Urbanisme en sessió de data 29 de gener de 2004 i les normes urbanístiques de la qual van ser publicades en el Butlletí Oficial de la Província número 238, de data 6 d'octubre de 2004.
Les condicions d'ordenació de la unitat d'execució objecte del programa es troben contingudes en l'apartat B de l'Annex I de les presents bases particulars de programació.
El contingut dels dits instruments, així com la informació relativa al present procediment de programació es troba continguda en la pàgina web municipal: www.lalcudiadecrespins.es.
Base IV. Memòria de necessitats i objectius
Constituïxen objectius del programa la transformació jurídica i urbanística dels terrenys inclosos en l'àmbit de la unitat d'execució, de conformitat amb allò que s'ha disposat amb caràcter general en l'article 124.1 de la Llei Urbanística Valenciana i referits a la unitat d'execució a executar.
Amb vista al compliment de l'objectiu de connexió i integració de la urbanització amb les xarxes d'infraestructures, energia, comunicacions i servicis públics existents, l'urbanitzador haurà de:
- Aportar els informes de les administracions sectorials les competències de les quals puguen resultar afectades per l'actuació (carreteres, xarxa ferroviària, domini públic hidràulic, domini públic maritimoterrestre i altres).
- Presentar, si és el cas, els estudis i informes favorables per a realitzar les connexions amb les corresponents companyies subministradores (llum, aigua, sanejament, telefonia i altres).
En particular i de conformitat amb el que establix el pla parcial que conté l'ordenació detallada del sector constituïx objecte de l'actuació, entre altres, connectar adequadament la xarxa viària de la unitat, tant a la UE-1 ja executada, com a l'antiga Nacional 430 i en particular la rotonda de connexió amb l'antiga Carretera Nacional 430.
Es fa constar que de conformitat amb el que establix l'article 16.1.b) del Reial Decret Legislatiu 2/2008, de 20 de juny, pel qual s'aprova el Text Refós de la Llei de Sòl, en relació amb l'article 23.b) de la Llei 16/2005, de 30 de desembre, Urbanística Valenciana, el percentatge de cessió d'aprofitament que correspon a l'Ajuntament -i que es fixa en el 10% - és lliure de càrregues d'urbanització.
Base V. Paràmetres urbanístics i directrius d'evolució urbana i ocupació del territori
Resulten d'aplicació al present expedient de programació els paràmetres urbanístics establits en l'annex d'homologació i pla parcial del sector de sòl urbanitzable residencial Batan d'Aparicio, i en concret en les fitxes de planejament i gestió que es contenen en estos documents.
Els principals paràmetres urbanístics que establix este instrument per a la unitat d'execució a programar són els següents, de conformitat amb les fitxes de planejament i gestió:
Superfície total del sector: 88.251,85 m²
Superfície computable: 79.364,11 m²s.
Superfície adscrita (SG-3): 8.887,74 m².
Superfície lucrativa: 32.259,56 m²
Edificabilitat (m sostre residencial): 42.330,00.
Superfície unitat d'execució número 2: 45.998,65 m²s
Superfície adscrita (SG-3) a la unitat d'execució 2: 750 m²s
Ús global: Residencial.
Tipologia edificatòria: Edificació unifamiliar aïllada o adossada.
IEB: 0,5334 m²t/m²s.
IER: 0,5334 m²t/m²s
AT: 0,479 m²t/m²s
Es fa constar que de conformitat amb el que establix l'article 131.2.c) de la LUV resulten així mateix d'aplicació les directrius definitòries de l'estratègia de l'actuació establides en l'annex d'homologació aprovat per la Comissió Territorial d'Urbanisme en sessió de data 29 de gener de 2004. Disposen així estes que el desenrotllament del sector respon a la voluntat de complir amb les previsions de classificació del sòl de les normes subsidiàries en una zona considerada estratègica per a la població. Afigen que l'ordenació i desenrotllament del sector omplirà un buit urbà que es produïx entre les zones residencials del Terrer Roig i el Mal Rec, al sud, i l'àrea del Riu Nou al nord, quedant completada la trama residencial de la ciutat amb uns estàndards de qualitat adequats.
De conformitat amb la fitxa de gestió de la unitat d'execució número 2 s'establixen les següents condicions de connexió i desenrotllament de la unitat d'execució:
No es requerix cap condició especial de connexió, per tractar-se de sòl adjacent al sòl urbà que disposa de servicis amb característiques suficients per a inserir l'actuació.
Respecte dels servicis que se citen s'establixen les següents condicions de connexió, de conformitat amb l'esmentada fitxa:
Aigües pluvials: la zona nord es connectarà amb el servici municipal disponible en la unitat d'execució número 1 del sector Batan d'Aparicio. La zona sud únicament disposarà de recollides puntuals en els punts baixos ocasionals que resultaren del traçat, connectant-se la part baixa amb la xarxa del sector Terrer Roig i situada en un costat de la rotonda, en la prolongació de l'avinguda de Castella.
Aigües residuals: la zona nord es connectarà amb el servici municipal disponible en la unitat d'execució número 1 del sector Batan d'Aparicio. La zona sud es connectarà en la xarxa unitària del sector Terrer Roig, situada en l'avinguda de Castella, sempre que la canonada de connexió posseïsca capacitat de recepció.
Aigua potable: es disposa com a punt de connexió les instal·lacions que els servicis municipals tenen en la unitat d'execució número 1 del sector Batan d'Aparicio-Riu dels Sants.
La resta de servicis segons les condicions de les companyies subministradores.
Esta unitat haurà de desenrotllar-se en segon lloc respecte de la unitat d'execució número 2.
Així mateix haurà d'executar-se la rotonda de connexió amb l'antiga CN-340.
Les condicions d'ordenació del referit sector i aplicables a la unitat d'execució es troben regulades en l'apartat B de l'Annex I de les presents bases particulars, i en l'annex d'homologació i pla parcial del referit sector, i en concret segons resulten de les fitxes de planejament i gestió del sector i unitat d'execució.
Base VI. Ampliació de l'àmbit territorial a programar
En tractar-se d'un sector ja delimitat i dotat d'ordenació detallada, no es permet en el present expedient de programació la presentació d'alternatives tècniques que suposen modificació de l'àmbit territorial a programar, llevat que comporten ajustos de detall en algun punt perimetral de l'actuació o en les seues connexions viàries.
No es consideraran així modificacions de planejament les variacions en l'àmbit de fins a un 5% en la seua superfície i el 2% en les seues magnituds lineals.
Base VII. Criteris d'ordenació urbanística i territorial de les propostes de planejament a desenrotllar
En tractar-se d'una unitat d'execució que compta amb ordenació detallada, no s'admeten en el present expedient de programació la presentació de propostes alternatives de planejament a les establides en el pla parcial i annex d'homologació del referit sector.
Base VIII. Descripció dels objectius d'edificació privada que han de complir-se en l'àmbit de l'actuació, amb referència a aquelles construccions privades que revisten un interés social per tractar-se de vivendes sotmeses a algun règim de protecció pública.
De conformitat amb el que disposa la base XXI s'establix com un dels criteris de selecció de l'alternativa tècnica el número, disseny i qualitat de les vivendes sotmeses a algun règim de protecció pública que es comprometa a promoure l'urbanitzador sobre terrenys de la seua propietat.
Respecte de les reserves destinades a vivendes de protecció pública caldrà ajustar-se al que disposa la normativa vigent, en els termes que s'establixen en el Reial Decret Llei 1/2008, de 27 de juny, del Consell de la Generalitat Valenciana -article 7 en relació amb la seua disposició transitòria 3ª.
D'acord amb el que disposa el pla parcial del sector, s'establixen les següents reserves d'aparcament:
Reserva d'aparcament en superfície viària: 125 places.
Reserva d'aparcament fora de la superfície estrictament viària (en parcel·la privada): 249 places.
Base IX. Prescripcions tècniques que han de respectar-se en la redacció dels documents d'ordenació i gestió exigibles
De conformitat amb el que establix la base VII no es permet la presentació de propostes alternatives de planejament en el present expedient de programació.
Respecte de les prescripcions tècniques que han de respectar-se en la redacció del projecte d'urbanització s'establixen en la base X de les particulars de programació.
Respecte de les prescripcions tècniques a respectar en la formulació del projecte de reparcel·lació, són les establides amb caràcter general en la Llei Urbanística Valenciana i en el Reglament d'Ordenació i Gestió Territorial i Urbanística.
Quant al nombre de còpies dels documents i el suport material per a la seua presentació, s'hauran de presentar de cada un dels documents tres còpies en suport paper, acompanyats d'una altra còpia en suport informàtic -un exemplar del projecte en versió PDF, plànols i documentació gràfica en versió AUTOCAD2000. A l'efecte de publicació en la web municipal, es presentarà una còpia més, també en suport informàtic, comprensiva de tota la documentació tècnica, inclosos els plànols i la documentació gràfica, tot això en versió PDF.
Base X. Prescripcions mínimes del projecte d'urbanització
1. A l'empara del que disposa l'article 101 de la Llei de Contractes del Sector Públic, les prescripcions tècniques seran definides per referència a normes nacionals que traslladen normes europees a documents d'idoneïtat tècnica europeus o especificacions tècniques comunes, i en tot cas, podran definir-se per referència a normes nacionals que traslladen normes internacionals a normes nacionals o a altres normes.
De conformitat amb el que establix l'article 152 de la LUV, els projectes d'urbanització definixen els detalls tècnics de les obres d'urbanització. S'hauran de redactar amb precisió suficient per a poder ser executats amb la direcció de tècnic diferent del seu redactor. No podran en cap cas contindre determinacions sobre ordenació, règim del sòl o edificació.
2. Respecte del seu contingut, contindrà el desenrotllament tècnic de les obres d'urbanització a què es referixen els articles 157 de la LUV i 349 del ROGTU. De conformitat amb l'article 349.2 del ROGTU hauran d'incloure's en el projecte d'urbanització el mobiliari urbà i les obres corresponents a les xarxes de telefonia.
L'estat de mesuraments haurà d'indicar clarament la forma de mesurament de la unitat d'obra procurant evitar la inclusió de partides alçades.
A més de l'anteriorment indicat, les condicions mínimes que hauran de complir els projectes i posteriorment les obres són les següents:
- Moviments de terra i demolicions
S'assegurarà que totes les partides corresponents al moviment de terres i demolicions sobrants, siguen conduïdes a punts d'abocament autoritzats.
- Xarxa viària
Haurà d'incloure's un estudi de moviments de trànsit en connexió amb els existents, que determinarà la senyalització, tant vertical com horitzontal més adequada.
Es justificarà, en funció de la intensitat i categoria del trànsit a preveure l'estructura del ferm més adequada en calçades i voreres en funció de les característiques de l'esplanada, d'acord amb la normativa vigent.
En cap cas la secció de ferm seran inferior a 30 cm de subbase de llast artificial, 6 cm d'aglomerat asfàltic tipus G-20 i 4 cm de S-12.
Dins de la satisfacció de les necessitats funcionals del trànsit rodat s'optarà per solucions que potencien el trànsit de vianants i els espais lliures enjardinats.
En este sentit els vials de connexió des del nucli urbà existent preveuran voreres d'ample adequat i zones d'aparcament en filera.
Els rastells seran de formigó de dimensió mínima 14/17 x 28 x 50 cm. Les voreres es configuraran amb taulell hidràulic de 4 pastilles assentat sobre base de formigó en massa de 10 cm de grossària i capa de llast artificial de 15 cm de grossària.
En passos de minusvàlids es respectarà l'ordenança municipal sobre accessibilitat.
Les zones d'aparcament es configuraran amb formigó de 15 cm de grossària armat amb mallàs sobre subbase de 20 cm de llast artificial.
Es col·locaran rigoles de formigó prefabricat de 50 x 20 x 6 cm en la separació entre rastells, aparcaments i paviments de calçada.
S'inclouran en capítol independent tots els elements de senyalització viària necessaris tant vertical com horitzontal.
- Xarxa de sanejament
Es dissenyara xarxa de sanejament separativa d'aigües pluvials en espai públic i aigües fecals corresponents a les construccions.
Es realitzarà estudi per al dimensionament de la xarxa, i es justificarà hidràulicament la xarxa en funció dels pendents disponibles, d'acord amb la normativa vigent, justificant al mateix temps la capacitat hidràulica d'absorbir els nous cabals aportats, de la xarxa existent on es connecte la projectada.
Les connexions es realitzaran amb tubs de PVC de diàmetre mínim 200 mm.
Les canonades de sanejament de diàmetre major a 600 mm seran de formigó armat amb junta elàstica i endoll en campana.
Les canonades de diàmetre inferior seran de polietilé d'alta densitat.
Els pous de registre seran de formigó prefabricat i les seues distàncies no seran superiors a 40 ml. Les tapes de registre i reixetes de tots els elements seran de fosa dúctil.
Els albellons seran de polipropilè.
- Xarxa d'abastiment d'aigua potable
Es procurarà el disseny en malla de la xarxa.
Es justificaran els consums previstos per a totes les conduccions projectades i per al conjunt de la xarxa, i en funció d'estos es justificarà el càlcul hidràulic d'esta.
Tots els elements de la xarxa seran de materials que posseïsquen segell de qualitat i comptaran amb el vistiplau de la companyia gestora de l'aigua (canonades i valvuleria). Se situaren hidrants contra incendis d'entrada 70 mm i eixida 70 mm.
Les arquetes de protecció dels elements seran de dimensió mínima 0,40 x 0,40 x 0,60 m'amb tapa i marc de fosa model Ajuntament.
Els escocells en la unitat es dotaran amb xarxa de reg subterrània (goteig) amb arqueta clau de tall general, per trams de carrer.
- Xarxa d'enllumenat públic
Es justificarà la disposició i números de punts de llum en funció de les potències previstes en les làmpades i de les característiques dels punts de llum, a fi de procurar un adequat nivell de lluminositat, ajustat a la normativa vigent, calculant i justificant, així mateix, la secció dels conductors que seran amb fleix antirata.
S'adoptaran les mesures d'estalvi energètic oportú amb la utilització de làmpades de vapor de sodi d'alta pressió, circuits de mitjanit i nit sencera, així com reductors de flux. Les lluminàries i columnes correspondran a models normalitzats per l'Ajuntament.
- Xarxa de telecomunicacions
S'inclourà xarxa de telecomunicacions soterrada ajustada a la norma tècnica NT-fl-003 de Telefónica, o, almenys, s'aportara certificat de companyia subministradora del servici justificant que la xarxa projectada, tant en relació a obra civil, punts de connexió i prismes de canalització previstos, resulten ser de la seua aprovació.
- Xarxa de subministrament d'energia elèctrica
Es complirà el plec municipal de condicions tècniques d'urbanització, el Reglament Electrotècnic de Mitjana i Baixa Tensió i s'aportarà certificat de la companyia subministradora que la xarxa projectada resulta conforme al servici de la unitat quant a punt de connexió i característiques tècniques.
- Zones verdes
Se seguiran quant a normes i característiques de les plantacions el plec municipal respecte d'això. S'utilitzaran preferentment espècies autòctones adaptades a la climatologia del municipi.
Es procurarà en el disseny de les zones verdes la preponderància dels espais enjardinats i els paviments blans (terra de morter i semblants).
Els paviments durs s'assimilaren a les qualitats i característiques d'espais semblants en la població (llambordes pètries, ceràmics o de formigó, taulells petris o hidràuliques) i formigó imprés.
S'instal·laran zones de joc de xiquets de suficient entitat amb jocs homologats i paviments de cautxú on es requerisquen.
S'instal·laran xarxes de reg automatitzat amb sectorització i programadors adequats.
- Mobiliari urbà
S'utilitzaren models normalitzats per l'Ajuntament. El mobiliari incorporarà necessàriament bancs, papereres i fonts.
- Plànols d'informació i de situació amb el conjunt urbà: inclouran la planta viària de planejament que s'executa i l'entorn immediat.
- Plànols de projecte i de detall amb el contingut següent mínim:
- Pla viari general a escala mínima 1:1.000.
- Plantes de pavimentació a escala mínima 1:1.000.
- Perfils longitudinals de tot el viari públic i plantes de cotes, rasants i perfils de jardins i parcs.
- Perfils transversals de tot el viari públic, cada 20 metres, com a mínim.
- Plantes de xarxa de sanejament i pluvials i perfils longitudinals d'estes a escala mínima 1:2.000.
- Detalls constructius de les diferents xarxes i seccions tipus de voreres i calçades amb ubicació dels diferents servicis.
- Plantes de jardineria a escala mínima 1:500, amb indicació d'espècies, localització de mobiliari urbà, elements de jocs infantils, enllumenat, estanys i la resta d'elements compositius.
- Xarxa de reg per a jardins.
- Xarxes d'enllumenat públic, amb detall de lluminàries.
- Plec de condicions tècniques, generals i particulars.
- Quadre de preus unitaris i descompostos.
- Pressupost general i resum de pressupost.
- Pressupost d'execució material amb detall de les unitats d'obra.
- Estudi de seguretat i salut.
El quadre de preus descompostos i el pressupost d'execució material formaran part de la proposició juridicoeconòmica, que ha de presentar-se en plica tancada. No obstant això, hauran de presentar-se a la vista els mesuraments i el detall de les unitats d'obra.
3. Obres d'urbanització a incloure en el projecte, de conformitat amb l'article 157 de la LUV.
a) Pavimentació de calçades, aparcaments, voreres, xarxa de vianants, tractament d'espais lliures, i mobiliari urbà i senyalització.
b) Xarxes de distribució d'aigua potable, de reg i d'hidrants contra incendis.
c) Xarxa de clavegueram per a aigües residuals i sistema d'evacuació d'aigües pluvials.
d) Xarxa d'energia elèctrica i comunicacions.
e) Xarxa d'enllumenat públic.
f) Jardineria, arbratge i ornamentació en el sistema d'espais lliures.
El projecte d'urbanització resoldrà les necessitats d'integració i connexió amb les xarxes generals en el seu entorn territorial i les altres exigències establides en el planejament que s'ha de desenrotllar. Totes les conduccions d'instal·lacions es projectaran i efectuaran soterrades i es dotaran amb les arquetes de registre necessàries, proveïdes de tapes de superfície perfectament identificables, que seran antivandàliques i tindran la resistència necessària, en funció de la seua ubicació, davall les voreres o davall les calçades, guardant les distàncies establides en cada cas per la normativa vigent aplicable.
La disposició de les conduccions d'instal·lacions serà preferentment davall les voreres amb l'excepció de les d'evacuació d'aigües fecals i de pluvials, que es disposaran preferentment davall les calçades o davall les zones d'aparcament. En cas de ser impossible atendre tals disposicions d'orde de preferència per a ubicar-les davall les voreres o davall les calçades serà el que es deriva de la relació que seguix: la d'energia elèctrica, en alta i mitjana tensió, es disposaran per damunt de l'altra, sempre davall les voreres i contigües a les alineacions de les parcel·les privades. Les que alimenten l'enllumenat públic es disposaran sobre la vorera prop de la línia de rastell. Les conduccions d'aigua potable i les de reg d'escocell en vials es disposaran preferentment davall les voreres, igual que les que alimenten les preses d'aigua per a reg per neteja. Les conduccions dels operadors de telecomunicacions es col·locaran davall les voreres si és possible, i de no ser-ho es disposaran davall les zones d'aparcament o davall les calçades, però en tot cas prop de les voreres. Finalment les conduccions d'evacuació d'aigües, tant fecals com pluvials, es disposaran sempre davall les calçades; les fecals preferentment en el centre d'estes i les pluvials en els costats.
El projecte contemplarà, en tot cas, les solucions tècniques més senzilles i adequades per a resoldre els encreuaments entre unes conduccions i altres en general i, en especial, els que es deriven de la construcció de les connexions de cada servici.
Base XI. Admissibilitat de variants
De conformitat amb el que establix l'article 131.2 g) de la LUV, no s'admetran en el present concurs de programació la formulació de variants respecte de la respectiva alternativa tècnica.
En cap cas es consideraran variants les modificacions de l'àmbit de l'actuació que suposen mers retocs o ajustos de detall en algun punt perimetral de l'actuació o de les seues connexions viàries de conformitat amb el que establix la base VI.
Base XII. Preu de licitació i garantia provisional
De conformitat amb el que establix l'article 286.1 h) del ROGTU s'establix un preu de licitació de 3.357.846,8 ?, IVA exclòs, del que resulta d'aplicar el 16% corresponent a l'Impost sobre el Valor Afegit un preu de licitació de 3.895.102,29 €, que tindrà el caràcter de màxim.
Este preu, de conformitat amb el que establix l'article 168 de la LUV, presenta el desglossament següent:
Pressupost d'execució material obres d'urbanització: 2.120.000,00 €.
13% gastos generals: 275.600,00 €.
6% benefici industrial: 127.200,00 €.
Pressupost d'execució per contracta: 2.522.800,00 €
Cost de redacció i direcció de projectes: 252.280,00 €.
S'inclouran en este concepte els honoraris tècnics meritats per la redacció i direcció dels diferents projectes tècnics, inclosos els gastos de tramitació i respecte del projecte de reparcel·lació la seua elevació a escriptura pública i inscripció en el Registre de la Propietat. S'inclouran també dins d'esta partida els gastos corresponents a les publicacions en els distints diaris per a l'aprovació i adjudicació del programa.
Dins de l'import d'este capítol haurà de destinar-se almenys un 5% d'este a sufragar els honoraris meritats per la supervisió de les obres d'urbanització a realitzar per l'administració.
L'import dels honoraris tècnics no podrà superar en cap cas el màxim establit en les taules orientatives que es troben vigents, aprovades pel respectiu col·legi oficial.
Gastos de gestió de l'urbanitzador: 277.508,00 € equivalent a un 10% de la suma dels conceptes anteriors.
Dins dels gastos de gestió de l'urbanitzador hauran de destinar-se almenys un 1% sobre el pressupost de licitació a sufragar els honoraris meritats pels informes externs que l'Ajuntament puga sol·licitar per a l'adopció dels acords de programació, gestió i execució de l'actuació. Si no es fa ús o no s'esgota esta partida, la quantia sobrant es descomptarà dels gastos d'urbanització amb motiu de l'aprovació del compte de liquidació definitiva de la reparcel·lació.
Benefici de l'urbanitzador: 305.258,8 ?, equivalent a un 10% de la suma dels conceptes anteriors.
Total càrregues d'urbanització: 3.357.846,8 ?.
Total càrregues d'urbanització IVA inclòs: 3.895.102,29 €.
Els que desitgen participar en el concurs de programació hauran de presentar resguard acreditatiu si haguera constituït garantia provisional per un import de 67.156,94 € equivalent al 2% de la quantitat anterior -IVA exclòs-, en qualsevol de les formes establides en la base XVII de les particulars de programació.
Base XIII. Calendari de terminis per al desplegament i execució del programa
El programa d'actuació integrada, de conformitat amb els articles 286.1.i) i 332 del ROGTU haurà de subjectar-se al següent calendari, que tindrà el caràcter de màxim:
Fase administrativa:
a) Dos mesos, comptats des de la notificació a l'urbanitzador seleccionat de l'aprovació del programa, per a la presentació dels textos refosos dels documents integrants de l'alternativa tècnica, amb les condicions i correccions imposades en l'acord d'aprovació.
b) La presentació dels plecs de clàusules administratives particulars i de prescripcions tècniques que hagen de regir la selecció de l'empresari constructor, si és el cas, haurà de tindre lloc com a màxim en el termini d'un mes des de la formalització del contracte entre l'urbanitzador i l'administració actuant.
c) Dos mesos, comptats des de la notificació a l'urbanitzador seleccionat de la resolució per la qual es declare que els esmentats textos refosos s'ajusten a les exigències de l'acord d'aprovació per a acreditar documentalment davant de l'ajuntament la pràctica de les notificacions als propietaris de l'aprovació del programa i del seu dret a optar per modificar la modalitat de retribució prevista en este.
d) Quatre mesos, comptats des de la finalització del termini d'opció per la modalitat de retribució, per a sotmetre a informació pública el projecte de reparcel·lació.
e) Dos mesos, comptat des de la notificació a l'urbanitzador seleccionat de les modificacions o correccions a introduir en el projecte de reparcel·lació inicialment formulat, per a la presentació del text refós del projecte de reparcel·lació ajustat a les exigències dels informes emesos.
Fase d'execució material de les obres d'urbanització:
Les obres d'execució material de les obres d'urbanització hauran d'iniciar-se en el termini de dos mesos següents a l'aprovació definitiva del projecte de reparcel·lació, subscrivint-se a este efecte el corresponent acta de replantejament, i concloure's en el termini màxim de 18 mesos des del seu inici, acreditant-se la seua finalització per mitjà del corresponent certificat final d'obres expedit per la direcció facultativa d'estos.
Sol·licitud de les llicències d'edificació dels solars resultants:
S'establix un termini d'un any per a sol·licitar les corresponents llicències d'edificació dels solars resultants, comptats des de la recepció de les obres d'urbanització, si bé de conformitat amb el que establix l'article 495.1 del ROGTU este termini es podrà ampliar fins a un màxim de quatre anys més, si així es justifica motivadament en l'acord de recepció de les obres d'urbanització, en atenció les circumstàncies del mercat immobiliari.
No obstant el que s'assenyala en el punt anterior, almenys un 20% dels solars propietat de l'urbanitzador i que afecte el compliment de les obligacions del programa hauran de ser edificats de forma simultània a la urbanització.
L'incompliment per l'urbanitzador dels terminis establits en les presents bases o si és el cas, en les oferides en l'alternativa tècnica, implicarà la imposició de les penalitats previstes en la normativa contractual de les administracions públiques per als supòsits d'incompliment de terminis.
Base XIV. Legitimació per a formular propostes de programa
Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar previstes en l'article 49 de la Llei de Contractes del Sector Públic.
Base XV. Solvència econòmica i financera
L'acreditació de la solvència econòmica i financera de l'urbanitzador s'acreditarà per mitjà d'algun o alguns dels mitjans següents:
a) Informe d'institucions financeres, o si és procedent, justificació de l'existència d'una assegurança d'indemnització per riscos professionals.
b) Si es tracta de persones jurídiques, presentació dels comptes anuals o extracte d'estos en el cas que la publicació d'estes siga obligatòria en la legislació del país on l'aspirant a urbanitzador estiga establit.
c) Declaració sobre el volum global de negocis i, si és procedent, sobre el volum de negocis relacionat amb el desenrotllament i promoció d'actuacions semblants a la que és objecte de concurs, corresponent com a màxim als tres últims exercicis.
Si per raons justificades l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència econòmica i financera per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells.
Les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.
La justificació de la solvència econòmica i financera de les agrupacions d'interés econòmic, unions temporals d'empreses o d'altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.
Base XVI. Solvència tècnica i professional
La justificació de la solvència tècnica i professional de l'urbanitzador s'acreditarà per mitjà d'un o més dels mitjans següents:
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.
b) Indicació de l'equip tècnic, estiga o no integrat en l'estructura de l'urbanitzador, que haja de participar en la gestió del programa d'actuació integrada, i especialment dels responsables del control de qualitat.
c) Titulacions acadèmiques i professionals del personal de direcció de l'urbanitzador.
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els últims tres anys.
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què dispose.
g) Declaració de les mesures de gestió mitjà ambiental que el concursant està disposat a aplicar durant el desplegament i execució del programa d'actuació integrada.
Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica o professional per mitjà de qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre estos, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà en tot cas, quan concórreguen a la licitació, una agrupació d'interés urbanístic.
La justificació de la solvència tècnica i professional de les agrupacions d'interés econòmic, unions temporals d'empreses o d'altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.
En tot cas, i de conformitat amb el que establix l'article 301 del ROGTU l'aspirant a urbanitzador haurà d'incloure entre la justificació de la seua solvència tècnica, la documentació acreditativa de la titulació del seu equip tècnic redactor i assessor. El referit equip haurà d'estar integrat com a mínim, per un tècnic superior competent per a l'elaboració del corresponent projecte i un llicenciat en dret.
Base XVII. Garanties
1. Els que desitgen participar en el procediment de licitació haurà de constituir, en la forma i als efectes previstos en la Llei de Contractes del Sector Públic, una garantia provisional equivalent al 2% de l'estimació de càrregues del programa que s'establix en la base XII de les particulars de programació.
2. La garantia provisional respondrà del manteniment de les propostes de programa pels licitadors fins a l'adjudicació del contracte i de la proposta de l'adjudicatari fins a la formalització del corresponent contracte per al desplegament i execució de l'actuació.
3. La garantia provisional serà confiscada a aquells licitadors que retiren injustificadament la seua proposició abans que recaiga l'acord d'adjudicació definitiva.
4. La garantia definitiva, a constituir en qualsevol de les formes establides en l'article 84 de la Llei de Contractes del Sector Públic, s'establix en un 10% de les càrregues d'urbanització del programa fixades en l'acord d'aprovació i adjudicació d'este, exclosa l'estimació preliminar de les indemnitzacions i la resta de gastos variables a què es referix l'article 308 del ROGTU. Haurà de ser ingressada en el termini màxim de 15 dies hàbils, a comptar del següent al de la notificació de l'acord d'aprovació i adjudicació del programa.
5. Procedirà elevar la garantia definitiva al 20 per cent en aquells supòsits d'aprovació de programes d'actuació integrada en els quals les càrregues d'urbanització es troben incurses en presumpció de temeritat calculada en els termes establits en la legislació de contractes del sector públic.
Base XVIII. Termini i lloc per a la presentació de les proposicions
Les proposicions dels interessats, junt amb els documents establits en les presents bases es presentaran en el termini màxim de tres mesos, comptats a partir de la data de l'enviament de l'anunci de concurs al Diari Oficial de la Unió Europea, en el Registre General de l'Ajuntament de l'Alcúdia de Crespins, la ressenya del qual constarà en el mateix anunci, així com en el que es publique en el Diari Oficial de la Comunitat Valenciana, o enviats per correu dins del termini esmentat de conformitat amb el que establix la present base.
Cada concursant no podrà presentar més d'una proposició, ni formular variants, de conformitat amb el que establix la base XI. Tampoc podrà subscriure cap proposta en unió temporal amb altres si ho ha fet individualment o figurar en més d'una proposició. L'incompliment d'estes normes donarà lloc a la no-admissió de totes les propostes de programa formulades per este.
Si l'últim dia de presentació de proposicions coincidira en dissabte, diumenge o festiu, el termini es prolongarà fins al següent dia hàbil.
Quan les proposicions s'envien per correu l'empresari haurà de justificar la data d'imposició de l'enviament en l'oficina de Correus i anunciar a l'òrgan de contractació la remissió de l'oferta per mitjà de tèlex, fax o telegrama en el mateix dia. Sense la concurrència d'ambdós requisits no serà admesa la proposició si és rebuda per l'òrgan de contractació després de la data de finalització del termini. Transcorreguts no obstant això 10 dies naturals a la indicada data sense haver-se rebut la proposició, esta no serà admesa en cap cas.
Base XIX. Documentació integrant de les proposicions
Els que desitgen prendre part en la licitació hauran de presentar les seues proposicions, integrades per tres sobres, identificats en el seu exterior amb la indicació de la licitació a què concórreguen i firmats pel licitador o persona que els represente i indicant el nom i cognoms o raó social del proponent amb la següent documentació en idioma castellà o valencià:
- Sobre C: documentació administrativa. Es presentarà en sobre tancat i segellat, en l'anvers del qual s'escriurà: «sobre C: documentació administrativa per a prendre part en el concurs de programació, per gestió indirecta, de la unitat d'execució número 2 del sector Batan d'Aparicio de l'Alcúdia de Crespins» i contindrà la documentació següent:
a) L'acreditativa de la personalitat jurídica i capacitat d'obrar del concursant, i, quan procedisca, la seua representació.
Quan es tracte de persones físiques o empresaris individuals s'acompanyarà el document nacional d'identitat del firmant de la proposició o document que actue en representació seua, per mitjà de fotocòpia compulsada. En cas de ciutadans estrangers, permisos de residència i de treball, igualment per mitjà de fotocòpia compulsada.
Quan es tracte d'empresaris que siguen persones jurídiques la capacitat d'obrar s'acreditarà per mitjà de l'escriptura de constitució o de modificació, si és el cas, inscrites en el Registre Mercantil, quan este requisit fóra exigible d'acord amb la legislació mercantil que li siga aplicable. Si no ho fóra, l'acreditació de la capacitat d'obrar es realitzarà per mitjà de l'escriptura o document de constitució, de modificació, estatuts o acte fundacional, en el qual constaren les normes per les quals es regula la seua activitat, inscrits, si és el cas, en el corresponent registre oficial.
En el supòsit d'agrupacions d'interés urbanístic s'haurà de presentar la corresponent escriptura de constitució, així com la inscripció en el Registre d'Agrupacions d'Interés Urbanístic dependent de la conselleria competent en urbanisme.
La capacitat d'obrar de les empreses no espanyoles d'estats membres de la Comunitat Europea o signataris de l'acord sobre l'espai econòmic europeu s'acreditarà per mitjà de la inscripció en els registres o presentació de les certificacions que s'indiquen en l'annex I del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
Els altres empresaris estrangers hauran d'acreditar la seua capacitat d'obrar amb informe de la Missió Diplomàtica Permanent d'Espanya, en l'estat corresponent o de l'oficina consular en l'àmbit territorial de la qual radique el domicili de l'empresa. En estos supòsits, a més, haurà d'adjuntar-se informe de la Missió Diplomàtica Permanent d'Espanya o de la Secretaria General de Comerç Exterior del Ministeri d'Economia, sobre la condició d'estat signatari de l'acord sobre contractació pública de l'Organització Mundial del Comerç, tot això d'acord amb l'article 44.1 de la Llei de Contractes del Sector Públic i el seu desenrotllament pels articles 9 i 10 del RGLCAP.
Quan la proposició fóra subscrita per persona diferent del licitador, hauran de presentar la corresponent escriptura de poder, inscrita, en el Registre Mercantil, o registre públic corresponent.
b) Documents acreditatius dels requisits de solvència tècnica i professional, econòmica i financera.
La solvència econòmica i financera de l'urbanitzador s'acreditarà per mitjà d'algun dels mitjans indicats en la base XV.
La solvència tècnica i professional de l'urbanitzador s'acreditarà per mitjà d'algun dels mitjans indicats en la base XVI.
c) Declaració responsable de no estar sotmés el licitador a les prohibicions per a contractar recollides en la normativa de contractes del sector públic.
La dita declaració comprendrà a més expressament la circumstància de trobar-se al corrent del compliment de les obligacions tributàries i amb la Seguretat Social imposades per les disposicions vigents. També comprendrà la circumstància de no incórrer en cap supòsit d'incompatibilitat especial previst en l'article 121 de la LUV.
d) Resguard acreditatiu si haguera constituït la garantia provisional a favor de l'Ajuntament de l'Alcúdia de Crespins en els termes establits en la base XVII.
e) Les empreses estrangeres aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de manera directe o indirecte pogueren sorgir del contracte, amb renúncia, si és el cas, al fur jurisdiccional estranger que poguera correspondre al licitador.
Les empreses estrangeres no comunitàries, a més, hauran d'acreditar que tenen oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.
f) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 de la LUV.
En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos punts.
- Sobre A: alternativa tècnica, que es presentarà en sobre obert en el qual s'inscriurà en l'anvers «Sobre A: alternativa tècnica per a prendre part en el concurs de programació, per gestió indirecta, de la unitat d'execució número 2 del sector Batan d'Aparicio» i addicionalment en suport informàtic.
L'alternativa tècnica del programa de conformitat amb l'article 126 de la LUV, tindrà el contingut que se cita a continuació. Podrà distingir-se en el seu contingut entre la documentació tècnica, que està integrada per aquella part de l'alternativa tècnica que ha de ser objecte d'informació pública, d'aquella altra que no i que podrà integrar-se en un document únic denominat «Memòria de programa» o semblant.
La documentació tècnica estarà integrada per:
Projecte d'urbanització:
Haurà de redactar-se amb el contingut mínim exigit en la normativa urbanística valenciana, excloent-ne els quadres de preus unitaris, descompostos, el pressupost d'execució material i el pressupost de licitació, que hauran d'incloure's entre la documentació de la proposició juridicoeconòmica.
El projecte d'urbanització haurà de contindre en tot cas l'estat de mesuraments i forma de mesurament de cada una de les unitats d'obra, evitant contindre unitats per partida alçada.
Haurà de fer referència a les mesures de control de qualitat proposades i al compliment de les normes de qualitat ambiental, si és el cas.
Identificació del document de planejament que regule l'ordenació detallada a desenrotllar.
Còpia segellada de la sol·licitud dels informes que resulten exigibles, i en particular, el de l'administració hidrològica, o si no n'hi ha la documentació exigida per la dita administració per a emetre el corresponent informe sobre recursos hídrics.
De conformitat amb el que establix la base IX, de cada un dels documents integrants de la documentació tècnica es presentaran tres còpies en suport paper, acompanyades d'una còpia en suport informàtic consistent en un exemplar del projecte, plans i documentació gràfica a versió AUTOCAD2004. A l'efecte de publicació en la web municipal, es presentarà una còpia més, també en suport informàtic, comprensiva de tota la documentació tècnica, inclosos els plans i la documentació gràfica, tot això a versió PDF.
Una quarta còpia en suport paper es depositarà per l'aspirant a agent urbanitzador en una copisteria ubicada preferentment en els municipis de l'Alcúdia de Crespins, Canals o Xàtiva, del domicili i horari d'atenció al públic de les quals s'informarà en l'avís als titulars cadastrals afectats, a fi de poder obtindre còpies.
La memòria de programa estarà composta o haurà de fer referència a:
Identificació de l'àmbit de l'actuació, així com dels seus paràmetres urbanístics essencials.
Existència o no d'agrupació d'interés urbanístic i, si és el cas, estatuts i acords socials d'esta.
Justificació del compliment de les condicions d'integració de l'actuació amb l'entorn.
Terminis que es proposen per al desenrotllament de l'actuació, determinant-se tant el corresponent a les obres d'urbanització com a les obres d'edificació dels solars resultants.
A este efecte s'inclourà una proposta de calendari per al desenrotllament de l'actuació en les seues distintes fases, distingint expressament els terminis màxims que es proposen per a:
- La fase administrativa prèvia.
- La fase d'execució material de les obres d'urbanització.
- La sol·licitud de les llicències d'edificació dels solars resultants.
Tot això de conformitat amb el que establix la base XIII d'estes bases particulars.
Objectius complementaris que es proposen d'acord amb el que disposa la Llei Urbanística Valenciana.
Haurà d'incloure una valoració del seu cost econòmic que haurà de ser assumit íntegrament per l'urbanitzador, sense repercutir-lo a l'administració ni als propietaris afectats. En el cas que el concursant assumisca en la seua proposta un compromís d'edificació simultània a la urbanització, per damunt de l'establit en estes bases, podrà adjuntar un avantprojecte d'edificació.
Inventari preliminar de construccions, plantacions i instal·lacions la demolició, destrucció o eradicació de les quals exigisca l'actuació.
Estimació preliminar i general dels gastos d'urbanització variables que fins i tot sent repercutibles als propietaris, no es puguen determinar per la concurrència d'ofertes.
Haurà d'incloure's així mateix en l'alternativa tècnica un informe o memòria de sostenibilitat econòmica en què haurà de ponderar-se l'impacte de l'actuació en la hisenda local per la implantació i manteniment de les infraestructures i servicis.
- Sobre B: proposició juridicoeconòmica. Es presentarà en sobre tancat. Contindrà la proposició juridicoeconòmica, amb el contingut que es detalla a continuació i en l'anvers del qual s'inscriurà: «Sobre P: proposició juridicoeconòmica per a prendre part en el concurs per a la programació, per gestió indirecta, de la unitat d'execució número 2 del sector Batan d'Aparicio».
La proposició juridicoeconòmica haurà d'incloure necessàriament la documentació relativa als aspectes següents:
a) Proposició economicofinancera, que comprendrà la regulació de les relacions entre l'urbanitzador i els propietaris i, en particular, la modalitat de retribució i informació suficient que permeta als propietaris conéixer les conseqüències econòmiques que comporte per a ells la proposta de programa i l'elecció d'una o una altra modalitat de retribució:
A este efecte, la proposició economicofinancera haurà d'incloure, com a mínim, la informació següent:
- Expressió de les magnituds urbanístiques rellevants establides pel planejament que incidisquen en la determinació del dret a l'adjudicació de parcel·la de resultat, com ara la superfície mínima i la resta de paràmetres urbanístics exigits a la parcel·la mínima edificable, índex d'edificabilitat neta, aprofitament subjectiu i superfície mínima de terreny d'origen necessaris per a resultar adjudicatari de finca de resultat independent o de quota indivisa.
- Import global de les càrregues d'urbanització i del coeficient de canvi.
- Modalitat de retribució a l'urbanitzador.
- Per al cas que el concursant propose la modalitat retribució en terrenys, informació sobre la possibilitat d'optar per la retribució en metàl·lic, així com la manera, condicions i termini per a l'exercici de la dita opció.
- Per al cas que el concursant propose la modalitat retribució en metàl·lic, informació sobre la possibilitat d'optar per la retribució en terrenys, indicant el mode, condicions i termini per a l'exercici de la dita opció.
- Magnituds econòmiques del programa especificades en l'apartat h) d'esta base expressades per m²s (x ?/m²s) i de sostre (x ?/m²t).
- Estimació preliminar de la repercussió unitària per m² de sòl (x ?/m²s) i de sostre (x ?/m²t) de les indemnitzacions i la resta de gastos d'urbanització variables, en aplicació de l'estimació preliminar i general d'estos continguda en l'alternativa tècnica, amb l'advertència que seran revisats i fixada la seua quantia amb motiu de l'aprovació del projecte de reparcel·lació.
També estimació de les indemnitzacions individualitzades que corresponga als interessats per construccions i plantacions que hagen de desaparéixer o per altres conceptes.
b) Acreditació de la titularitat i identificació gràfica i registral dels terrenys, dins de l'àmbit de l'actuació, propietat de l'urbanitzador o d'altres propietaris amb què tinga contracte suficient, que hagen de quedar afectes, en qualsevol moment anterior a la firma del contracte, amb garantia real inscrita en el Registre de la Propietat, al compliment de les obligacions pròpies de l'urbanitzador, per a assegurar l'execució dels objectius imprescindibles i complementaris del programa. L'afecció real d'estes finques es traslladarà a les finques de resultat que porten causa d'aquelles, per subrogació real, amb motiu de l'aprovació del projecte de reparcel·lació.
En el cas que l'aspirant a urbanitzador assumisca este compromís, i a l'efecte d'assegurar el compliment de les seues obligacions, la proposició juridicoeconòmica haurà d'incloure la documentació següent:
- Certificació registral de domini i càrregues de data compresa, com a màxim dins dels 15 dies hàbils anteriors a la data de presentació de la proposició juridicoeconòmica.
- En el cas que els terrenys no estiguen inscrits en el Registre de la Propietat a nom de l'aspirant a urbanitzador, haurà d'aportar els títols que acrediten el seu dret de propietat o les escriptures públiques atorgades amb tercers que li legitimen o atorguen poder suficient per a afectar les finques amb caràcter real i inscriure esta afecció en el Registre de la Propietat.
Identificació gràfica de les finques a afectar per mitjà de plànol cadastral.
c) Full resum de les dades econòmiques rellevants, segons el model que s'establix en l'Annex II d'estes bases particulars.
d) En tot cas, la proposició economicofinancera contindrà una descripció dels següents elements economicofinancers relatius a les càrregues urbanístiques (IVA exclòs):
- Pressupost de licitació (PL) amb l'abast previst en l'article 168.1.a) i b) de la Llei Urbanística Valenciana i que inclourà el cost de les obres d'urbanització de la unitat objecte de programació, obres de connexió i integració territorial si és el cas i cost de conservació de les obres d'urbanització des de la seua finalització fins a la seua recepció per l'Ajuntament.
Haurà de desglossar-se en les partides relacionades en l'article 303.1 del ROGTU, indicant per a cada una d'estes els seus corresponents mesuraments, preus unitaris i descompostos, fixant-se expressament el pressupost d'execució material de les obres d'urbanització (PEM).
El pressupost de licitació serà el resultat d'aplicar sobre el pressupost d'execució material, els gastos generals (13% del PEM) i el benefici Industrial (6% del PEM).
- Cost de projectes (CP) que comprén els honoraris tècnics meritats per la redacció i direcció dels diferents projectes tècnics a què es referix l'article 168.1.c) de la Llei Urbanística Valenciana (projecte d'urbanització i direcció tècnica de les obres, coordinació de la seguretat i salut, control de qualitat de les obres d'urbanització, projecte de reparcel·lació) havent d'especificar-se els corresponents a cada projecte, inclosos els gastos de tramitació i inscripció en els registros corresponents.
- Gastos de gestió de l'urbanitzador (GG), calculats en un percentatge sobre la suma dels conceptes previstos en els apartats 1 i 2 anteriors, que en cap cas podrà superar el percentatge que s'establix en la base XII.
- Benefici empresarial de l'urbanitzador (BE), calculat en un percentatge sobre la suma dels conceptes previstos en els apartats 1, 2 i 3 anteriors, que en cap cas podrà superar el percentatge que s'establix en la base XII.
-Càrregues d'urbanització (CU), que l'urbanitzador es compromet a repercutir, com a màxim als propietaris afectats.
- Coeficient de canvi (CC), que és la part alíquota de l'aprofitament objectiu, expressat en tant per u, que correspon a l'urbanitzador en concepte de retribució en sòl respecte als propietaris acollits a la dita modalitat de retribució, calculat per mitjà de les fórmules matemàtiques establides en l'article 306 del ROGTU.
- Preu del sòl a l'efecte de canvi (Vr), expressat en euros per metre quadrat de sostre urbanitzat (?/m²t), tingut en compte per a calcular el coeficient de canvi. L'aspirant a urbanitzador facultativament podrà adjuntar a la seua proposició economicofinancera una taxació del valor de repercussió del sòl en l'àmbit programat, subscrit per tècnic competent, que justifique el preu del sòl establit en la proposta.
- Condicions de finançament oferides per l'urbanitzador per al pagament de les quotes d'urbanització per aquells propietaris que retribuïsquen a l'urbanitzador totalment o parcialment en metàl·lic, bé per haver optat voluntàriament per esta modalitat de retribució o bé perquè vinga imposada en el programa en els supòsits legalment previstos. Les condicions de finançament hauran d'estar abonades per una entitat financera degudament registrada.
- Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.
De conformitat amb el que establix l'article sèptim de l'Orde de la Conselleria de Territori i Habitatge de 26 d'abril de 2007, es fa constar l'obligació, per als aspirants a agent urbanitzador de presentar les seues propostes de programa i documentació annexa en suport informàtic en format PDF, estructurat de la mateixa manera i amb el mateix contingut que en la pàgina web de la Generalitat.
Base XX. Model de proposició
De conformitat amb el que establixen els articles 132.1.j) i 133.1 de la LUV, la proposició a incorporar en el sobre B haurà d'ajustar-se al model següent:
«(Nom i cognoms..., amb DNI ... (o si és el cas el document que actue en representació seua), i amb domicili a l'efecte de notificacions en ..., actuant en nom propi/en representació de la mercantil..., manifesta que assabentat de l'anunci de concurs per a l'adjudicació del programa d'actuació integrada corresponent a la unitat d'execució número 2 del sector Batan d'Aparicio del sòl urbanitzable de l'Alcúdia de Crespins, manifesta el següent:
Que troba de conformitat i accepta íntegrament i sense cap excepció les bases generals i particulars de programació i s'obliga, en el supòsit de resultar adjudicatari, al compliment d'este contracte d'acord amb la següent oferta econòmica:
1. Pressupost de licitació (PL): ...
2. Cost de projectes (CP): ...
3. Gastos de gestió de l'urbanitzador (GG): ...
4. Benefici empresarial de l'urbanitzador (BE): ...
5. Càrregues d'urbanització (CU): ...
Data i firma del proponent.
(Totes les quantitats aniran quantificades i expressades en lletres i número)
Base XXI. Criteris d'adjudicació i documentació a valorar
De conformitat amb el que establixen els articles 135 de la LUV i 312 del ROGTU s'establixen els següents criteris per orde decreixent d'importància de l'alternativa tècnica i de la proposició juridicoeconòmica, així com la documentació susceptible de valoració:
- Criteris de puntuació de l'alternativa tècnica: valoració total 100 punts.
1r. Connexió adequada a les obres d'urbanització amb l'entorn. Este criteri representarà un 30% de la valoració total de l'alternativa tècnica.
Document susceptible de valoració: projecte d'urbanització i memòria de programa.
2n. Qualitat tècnica de les solucions i materials proposats per a la urbanització. Este criteri representarà un 30% de la valoració total de l'alternativa tècnica.
Document susceptible de valoració: projecte d'urbanització.
3r. Nombre, disseny i qualitat de les vivendes sotmeses a algun règim de protecció pública que es comprometa a promoure l'urbanitzador sobre terrenys de la seua propietat per damunt de les reserves establides per la normativa vigent. Este criteri representarà un 10% de la valoració total de l'alternativa tècnica.
Document susceptible de valoració: memòria de programa.
4t. Termini d'execució del programa d'actuació integrada. Este criteri representarà un 10% de la valoració total de l'alternativa tècnica.
Document susceptible de valoració: memòria de programa.
5é. Compromisos addicionals assumits voluntàriament i a càrrec seu per l'urbanitzador. Este criteri representarà un 10% de la valoració total de l'alternativa tècnica.
Document susceptible de valoració: memòria de programa.
6é. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este. Este criteri representarà un 5% de la valoració total de l'alternativa tècnica.
Document susceptible de valoració: memòria del programa.
7é. Compromís d'edificació simultània a la urbanització dels solars resultants de l'actuació, per damunt del límit establit en estes bases. Este criteri representarà un 5% de la valoració total de l'alternativa tècnica.
Document susceptible de valoració: memòria de programa i avantprojecte d'edificació.
Puntuació mínima de l'alternativa tècnica per a poder ser valorada la proposició juridicoeconòmica: 50 punts.
- Criteris de puntuació de la proposició juridicoeconòmica. Valoració total: 100 punts.
1r. Proporció de terrenys propis o d'associats que hagen de quedar afectes amb garantia real inscrita en el registre de la propietat al compliment de les obligacions pròpies del programa. Este criteri representarà un 35% de la valoració total de la proposició juridicoeconòmica.
Document susceptible de valoració: document d'acreditació de la titularitat i identificació gràfica i registral dels terrenys propis o d'altres propietaris amb què tinga contracte suficient al compliment de les obligacions pròpies de l'urbanitzador.
2n. Menor import de les càrregues d'urbanització expressats en euros per unitat d'aprofitament. Este criteri representarà un 30% de la valoració total de la proposició juridicoeconòmica.
Document susceptible de valoració: proposició economicofinancera.
3r. Valoració dels terrenys a l'efecte de fixar el coeficient de canvi. Este criteri representarà un 25% de la valoració total de la proposició juridicoeconòmica.
Document susceptible de valoració: proposició economicofinancera.
4t. Compromisos financers per a assegurar el compliment de les obligacions complementàries. Este criteri representarà un 10% de la valoració total de la proposició juridicoeconòmica.
Document susceptible de valoració: proposició economicofinancera.
Percentatge de valoració de l'alternativa tècnica respecte de la proposició juridicoeconòmica:
Alternativa tècnica: 45%
Proposició juridicoeconòmica: 55%
Base XXII. Mesa de Programació
A l'efecte de la realització de les funcions següents:
- Obertura dels sobres C i la qualificació de la documentació inclosa en estos.
- Determinació dels licitadors que s'ajusten als criteris de selecció establits.
- Obertura dels sobres A, així com la proposta de valoració i puntuació de les alternatives tècniques.
- Obertura dels sobres B, així com la proposta de valoració i puntuació de les proposicions juridicoeconòmiques.
- Elevació al Ple de la proposta d'adjudicació i aprovació del programa.
S'establix una Mesa de Programació, que estarà constituïda per:
President: l'alcalde president de la corporació.
Suplent: el regidor de la corporació en qui delegue.
Vocal 1: l'arquitecte tècnic municipal.
Suplent: un tècnic municipal adscrit a l'Àrea d'Urbanisme.
Vocal 2n: el secretari-interventor de l'Ajuntament.
Suplent: el funcionari de l'Ajuntament en qui delegue.
Vocal 3r: el tècnic d'administració general de l'Ajuntament.
Suplent: un funcionari de la corporació.
Vocal 4t: el regidor portaveu del Grup Municipal Socialista.
Suplent: el regidor de la corporació en qui delegue.
Vocal 5é: el regidor portaveu del Grup Municipal Bloc Nacionalista Valencià.
Suplent: el regidor de la corporació en qui delegue.
Vocal 6é: el regidor portaveu del Grup Municipal Popular.
Suplent: el regidor de la corporació en qui delegue.
Actuarà de secretari, el secretari interventor de l'Ajuntament.
Base XXIII. Dictamen del Consell de Territori i del Paisatge
De conformitat amb el que establix l'article 136.4 de la LUV, en ser l'àmbit a programar inferior a 500.000 m²s no cal sol·licitar el dictamen del Consell de Territori i del Paisatge.
Base XXIV. Prerrogatives de l'Ajuntament
De conformitat amb el que establix l'article 286.e) del Reglament de Gestió i Ordenació Territorial i Urbanística de la Generalitat Valenciana, en connexió amb l'actual article 195 de la Llei de Contractes del Sector Públic, l'Ajuntament de l'Alcúdia de Crespins té les prerrogatives que la normativa contractual i urbanística atribuïx a les administracions públiques, i entre estes, les de:
- Interpretar el contracte administratiu subscrit i formalitzat en la seua execució.
- Resoldre els dubtes que oferisca el seu compliment.
- Modificar els termes de l'adjudicació per causes imprevisibles o que no hagueren pogut ser previstes en les bases i que siguen d'interés públic.
- Acordar la resolució de la condició d'urbanitzador i del contracte.
- Determinar els efectes d'esta, de conformitat amb les causes, procediment i efectes establit en la LUV i reglament de desplegament, així com les altres facultats que, específicament, li reconega l'ordenament urbanístic valencià.
Base XXV. Adjudicació del programa
1. De conformitat amb el que establix la base IV el programa d'actuació integrada s'aprova condicionat a l'efectiva execució de la rotonda de connexió amb l'antiga N 430.
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu si haguera constituït la garantia definitiva en els termes que preveu la base XVII de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social.
Base XXVI. Formalització del contracte
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, i s'hi adjuntarà un exemplar de les bases particulars de programació.
2. El contracte podrà elevar-se a escriptura pública quan ho sol·licite alguna de les parts. En tot cas, els gastos derivats del seu atorgament seran assumits per l'urbanitzador.
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este. Se seguirà a este efecte el procediment establit en la normativa contractual de les administracions públiques.
Base XVII. Compliment
1. El contracte s'entendrà complit amb motiu de l'adequada execució de la totalitat de les prestacions incloses en este, i s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor, si és el cas i la documentació que justifique el pagament efectiu de les obres.
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, i començarà llavors el termini de garantia.
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels efectes constructius que es manifeste. Finalitzat este període, procedirà la devolució de les garanties prestades per l'adjudicatari.
Base XVII. Resolució
1. Són causes de resolució del contracte les previstes en la normativa contractual del sector públic, així com les derivades de la incapacitat legal sobrevinguda de l'urbanitzador, les previstes expressament en la normativa urbanística valenciana i les altres previstes en la legislació general aplicable a les seues relacions amb l'administració.
2. En concret són causes de resolució del contracte les següents:
a) La mort o incapacitat sobrevinguda de l'urbanitzador o l'extinció de la seua personalitat jurídica.
b) La declaració de concurs o la declaració d'insolvència en qualsevol altre procediment.
c) La falta de prestació en termini de la garantia definitiva.
d) La no-formalització del contracte en termini.
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.
f) La inactivitat injustificada de l'urbanitzador durant un període de sis mesos consecutius o nou alterns en el desplegament i execució del programa d'actuació. S'entendrà produïda la inactivitat o l'abandó quan el desplegament i execució del programa d'actuació haja deixat de desenrotllar-se o no es desenrotlle amb la regularitat adequada o amb els mitjans humans o materials necessaris per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar del requeriment, llevat que la necessitat de la seua execució exigisca un termini major.
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.
j) La suspensió de llicències en l'àmbit programat, l'aprovació de plans o projectes incompatibles amb el desenrotllament del programa, així com les resolucions administratives que impedisquen prosseguir-lo o paralitzen el seu desenrotllament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.
k) La renúncia de l'urbanitzador davant d'una retaxació de càrregues fundada en causa legal que impliquen increment de l'import de les càrregues previst en la proposició juridicoeconòmica superior al 20 per 100.
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, si és el cas, els acords de repartiment de mercat i aquelles altres que, d'alguna altra manera, defrauden o falsegen la lliure competència.
m) El descobriment de condicions territorials no tingudes en compte a l'acordar el programa d'actuació i que facen legalment inviable la prossecució d'esta, sense perjuí de les compensacions que procedisquen, si és el cas, o de la possibilitat d'esmenar les seues previsions si això fóra possible, sense desvirtuar-les substancialment.
n) Incórrer el contractista, durant la vigència del contracte, en alguna de les prohibicions de contractar previstes en l'article 49 de la Llei de Contractes del Sector Públic.
o) Les reiterades deficiències en l'execució del contracte.
p) L'incompliment greu dels deures essencials de l'urbanitzador directament imposats per esta llei.
q) L'incompliment d'alguns dels compromisos oferits.
r) La caducitat del programa per transcurs del termini total per a escometre'l i, si és el cas, la pròrroga.
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.
t) La subcontractació total o parcial de prestacions que siguen objecte del contracte sense la amb l'autorització prèvia expressa de l'Ajuntament.
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.
v) El desistiment o la suspensió del contracte per un termini superior a huit mesos acordada per l'Ajuntament.
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.
4. L'Ajuntament, en resoldre l'adjudicació, podrà acordar que l'urbanitzador continue l'execució del programa davall les seues mateixes condicions, durant el temps indispensable per a evitar perjuís a l'interés públic.
5. La resolució de l'adjudicació s'acordarà per l'Ajuntament, amb audiència prèvia a l'urbanitzador, per un termini de 10 dies hàbils, i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.
Base XVIII. Jurisdicció competent
L'orde jurisdiccional competent per a conéixer de les qüestions que puguen suscitar-se en la preparació, resolució i execució de l'esmentat contracte administratiu especial entre l'administració municipal i l'agent urbanitzador serà el contenciós administratiu, tal com establix l'article 2.b) de la LRJCA 29/1998.